|  |
| --- |
| UKMERGĖS RAJONO SAVIVALDYBĖS TARYBA |
|  |
| SPRENDIMAS |
| DĖL UKMERGĖS RAJONO SAVIVALDYBĖS 2021 M. BIUDŽETO VYKDYMO ATASKAITŲ IR KONSOLIDUOTŲ FINANSINIŲ ATASKAITŲ RINKINIŲ PATVIRTINIMO |
|  |
| 2022 m. rugpjūčio d. Nr. |
| Ukmergė |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Ukmergės rajono savivaldybės taryba n u s p r e n d ž i a:

1. Patvirtinti Ukmergės rajono savivaldybės 2021 m. biudžeto vykdymo ataskaitų rinkinį (pridedama).

2. Patvirtinti Ukmergės rajono savivaldybės 2021 m. konsoliduotų finansinių ataskaitų rinkinį (pridedama).

Savivaldybės meras

Projektą parengė:

Finansų skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**,,DĖL UKMERGĖS RAJONO SAVIVALDYBĖS 2021 M. BIUDŽETO VYKDYMO ATASKAITŲ IR KONSOLIDUOTŲ FINANSINIŲ ATASKAITŲ RINKINIŲ PATVIRTINIMO ”**

**AIŠKINAMASIS RAŠTAS**

2022 m. birželio 1 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 16 straipsnio 2 dalies 15 punktas –savivaldybės biudžeto ir savivaldybės konsoliduotų ataskaitų rinkinio tvirtinimas Biudžeto sandaros įstatymo ir Viešojo sektoriaus atskaitomybės įstatymo nustatyta tvarka.

**2. Sprendimo projekto tikslas ir esmė:**.

Patvirtintas Ukmergės rajono savivaldybės 2021 m. biudžeto pajamų planas – 47802,2 tūkst. Eur.Įvertinus savivaldybės biudžeto pajamų plano koregavimą metų eigoje (įskaitant į savivaldybės biudžeto vykdymo apskaitą įtrauktas į savivaldybės biudžeto asignavimų valdytojų sąskaitas tiesiogiai gautas lėšas iš Europos Sąjungos ir kitos tarptautinės finansinės paramos bei valstybės biudžeto finansuojamiems projektams vykdyti – 146,9 tūkst. Eur), patikslintas Ukmergės rajono savivaldybės biudžeto pajamų planas – 51941,0 tūkst. Eur.

2021 m. visi į savivaldybės biudžetą gauti mokesčiai, dotacijos, pajamos ir sandoriai (įskaitant į savivaldybės biudžeto vykdymo apskaitą įtrauktas į savivaldybės biudžeto asignavimų valdytojų sąskaitas tiesiogiai gautas lėšas iš ES ir kitos tarptautinės finansinės paramos finansuojamiems projektams vykdyti – 146,9 tūkst. Eur), sudarė 53250,3 tūkst. Eur arba 102,5 proc. planuotų patikslintų pajamų. Neįskaitant dotacijų ir ES finansinės paramos lėšų, į savivaldybės biudžetą buvo gauta 28552,0 tūkst. Eur pajamų.

Valstybinėms (valstybės perduotoms savivaldybėms) funkcijoms atlikti (einamiesiems tikslams) savivaldybės biudžetui (įskaitant patikslinimą metų eigoje) buvo skirta 4096,2 tūkst. Eur, panaudota – 4046,8 tūkst. Eur. Ugdymo reikmėms finansuoti 2021 m. buvo skirta 10531,9 tūkst. Eur, skaitmeninio ugdymo plėtrai – 104,3 tūkst. Eur, iš apskričių perduotoms įstaigoms išlaikyti - 510,5 tūkst. Eur.

Kelių priežiūros ir plėtros programos įgyvendinimui skirta 1825,0 tūkst. Eur, panaudota 1503,7 tūkst. Eur, taip pat iš Ekonomikos ir inovacijų ministerijos buvo gauta 441,0 tūkst. Eur susisiekimo komunikacijų paskirties statinių Kauno g. ir Žiedo g. atkarpų rekonstrukcijai, įrengiant žiedinę sankryžą.

Valstybės investicijų programoje numatytų melioracijos statinių rekonstravimui skirta ir panaudota 642,0 tūkst. Eur. Ekonomikos ir inovacijų ministerija skyrė 45,2 tūkst. Eur Ukmergės kraštotyros muziejaus ekspozicijos sukūrimui ir įrengimui pritaikant šiuolaikines informacines technologijas.

2021 m. savivaldybės biudžeto mokesčių surinkimo planas – 22791,0 tūkst. Eur, gauta 24857,9 tūkst. Eur, t. y. mokesčių planas įvykdytas 109,1 proc. Didžiausią surenkamų mokesčių dalį savivaldybės biudžete sudaro gyventojų pajamų mokestis – 23311,3 tūkst. Eur. Šio mokesčio gauta 1664,3 tūkst. Eur daugiau negu planuota.

2021 m. individualią veiklą, įsigijus verslo liudijimus, vykdė 819 rajono gyventojų. Į savivaldybės biudžetą buvo gauta 49,1 tūkst. Eur pajamų.

Turto mokesčių gauta 1500,5 tūkst. Eur. Šioje pajamų grupėje geriausiai buvo renkamas žemės mokestis – į biudžetą gauta 888,7 tūkst. Eur (39,5 tūkst. Eur daugiau nei 2020 m.) bei nekilnojamojo turto mokestis, kurio gauta 585,7 tūkst. Eur (14,7 tūkst. Eur mažiau nei 2020 m.).

Vietinės rinkliavos už komunalinių atliekų tvarkymą gauta 1445,4 tūkst. Eur, iš jų 210,0 tūkst. Eur teismo priteista suma iš UAB ,,Ekonovus“. Visos gautos vietinės rinkliavos už komunalinių atliekų tvarkymą lėšos, vadovaujantis Savivaldybės tarybos patvirtinta tvarka, buvo naudojamos atliekų tvarkymo sistemos išlaidoms padengti. Vadovaujantis 2019-10-22 Ukmergės rajono savivaldybės taryba sprendimu Nr. 7-148, buvo leista savivaldybės administracijai iki 300,0 tūkst. Eur komunalinių atliekų tvarkymo išlaidoms skirtų asignavimų panaudoti Lietuvos Aukščiausiojo teismo 2019 m. spalio 15 d. nutarties (civilinė byla Nr. 3K-3-265-421/2019) vykdymui – palūkanoms apmokėti. Tame pačiame sprendime numatyta, kad savivaldybės administracija turi atstatyti 300,0 tūkst. Eur komunalinių atliekų tvarkymo išlaidoms iš savivaldybės biudžeto surenkamų 2020–2023 m. pajamų. Vykdant šį sprendimą, komunalinių atliekų tvarkymo sistemos išlaidoms 2021 m. biudžete papildomai buvo skirta 75 tūkst. Eur.

Nuomos mokesčio už valstybinę žemę surinkta 488,2 tūkst. Eur (73,6 tūkst. Eur daugiau nei 2020 m.).

Savivaldybės aplinkos apsaugos rėmimo specialioji programa finansuojama iš gautų mokesčių už aplinkos teršimą, valstybinius gamtos išteklius ir medžiojamų gyvūnų išteklius. Daugiausia mokesčių gauta už medžiojamų gyvūnų išteklių naudojimą – 52,3 tūkst. Eur, už aplinkos teršimą – 46,1 tūkst. Eur ir už valstybinius gamtos išteklius – 48,5 tūkst. Eur. Taip pat 2021 m. gauta 10,7 tūkst. Eur už medžių atkuriamąją vertę. Visos gautos lėšos skirtos Savivaldybės aplinkos apsaugos rėmimo specialiosios programos priemonėms finansuoti.

Biudžetinių įstaigų pajamų už teikiamas paslaugas gauta 826,3 tūkst. Eur, iš jų 617,6 tūkst. Eur – įmokos už vaikų išlaikymą švietimo įstaigose, 171,6 tūkst. Eur – pajamos už suteiktas paslaugas, 31,1 tūkst. Eur – pajamos už patalpų nuomą. Šios lėšos panaudotos biudžetinių įstaigų veiklos programoms finansuoti.

2021 m. savivaldybės biudžeto asignavimai pagal funkcinę klasifikaciją (įskaitant į savivaldybės biudžeto vykdymo apskaitą įtrauktas į savivaldybės biudžeto asignavimų valdytojų sąskaitas tiesiogiai gautas lėšas iš Europos Sąjungos ir kitos tarptautinės finansinės paramos bei valstybės biudžeto finansuojamiems projektams vykdyti – 146,9 tūkst. Eur) sudarė 51384,6 tūkst. Eur. Didžiausia savivaldybės biudžeto lėšų dalis buvo panaudota švietimui finansuoti – 19983,4 tūkst. Eur arba 38,9 proc. visų išlaidų. Ekonomikos funkcijai finansuoti panaudota 10042,1 tūkst. Eur arba 19,5 proc. visų išlaidų, socialinei apsaugai – 7694,2 tūkst. Eur arba 15,0 proc. visų išlaidų, bendroms valstybės paslaugoms – 3720,6 tūkst. Eur, poilsiui ir kultūrai – 3143,9 tūkst. Eur, aplinkos apsaugai – 2650,0 tūkst. Eur, būsto ir komunalinio ūkio išlaidoms – 1807,4 tūkst. Eur, sveikatos apsaugai – 1338,6 tūkst. Eur, viešajai tvarkai ir visuomenės apsaugai – 916,6 tūkst. Eur, gynybai – 87,8 tūkst. Eur. Įskaitant finansinių įsipareigojimų vykdymui (paskolų grąžinimui) skirtus 2555,8 tūkst. Eur bei finansinio turto įsigijimo išlaidoms skirtus 33,7 tūkst. Eur, iš viso savivaldybės biudžeto išlaidos 2021 m. sudarė 53974,1 tūkst. Eur.

Didžiausią dalį savivaldybės biudžeto mokėtinose sumose 2021 m. gruodžio 31 d. sudaro išlaidos dėl finansinių įsipareigojimų vykdymo (paskolų grąžinimas) – 8201,0 tūkst. Eur. Lyginant su 2020 m. gruodžio 31 d., savivaldybės biudžeto mokėtinos sumos dėl finansinių įsipareigojimų vykdymo (paskolų grąžinimas), sumažėjo 644,9 tūkst. Eur, tačiau negrąžintų ilgalaikių paskolų likutis padidėjo 505,1 tūkst. Eur. 2021 m. paimtos paskolos panaudotos projektų finansavimui.

Aiškinamasis raštas dėl Ukmergės rajono savivaldybės 2021 m. konsoliduotųjų finansinių ataskaitų rinkinio integruotas į konsoliduotųjų finansinių ataskaitų rinkinį.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Nereikia.

**5. Priėmus sprendimą laukiami rezultatai, galimos pasekmės:**

Suteikiama galimybė įvertinti biudžeto pajamų plano vykdymą pagal atskiras pajamų rūšis, asignavimų panaudojimą programoms ir priemonėms vykdyti pagal atskirus asignavimų valdytojus, susipažinti su informacija apie savivaldybės finansinę būklę 2021 m. gruodžio 31 d.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

Neatliekamas.

 **9. Sekretoriatas priimtą sprendimą pateikia\*:**

 Sekretoriatas priimtą sprendimą pateikiaFinansų skyriui.

 **10. Aiškinamojo rašto priedai:**

Nėra.

Finansų skyriaus vedėja Vida Butkevičienė